ིར་མཁའ་འགྲོའི་གསང་མཛོད་མ་གཏོགས་པར༔ ཡང་ཟབ་གཅིག་དྲིལ་འདི་འདྲ་ཤིན་ཏུ་དཀོན༔ དབྱངས་ཅན་མཚོ་རྒྱལ་མི་བརྗེད་རི་མོར་གཟུགས༔ མ་འོངས་ལྔ་བརྒྱ་དུས་ཀྱི་ཐ་མ་ལ༔ པདྨ་གཏེར་བདག་གླིང་དང་འཕྲད་པར་ཤོག༔ མཁའ་འགྲོ་གསང་བའི་ཚོགས་ཁངྀ་ཨཚ་རྒྱ༔ ལས་ཀྱི་མ་སྲིང་མཁའ་འགྲོས་རྒྱ་འདི་སྲུངས༔ དམ་ཉམས་བདུད་རིགས་ལག་ཏུ་མ་ཤོར་ཅིག༔ དུས་དྲུག་མ་ཡེངས་བྱ་ར་ལྷང་ལྷང་གྱིས༔ ས་མ་ཡ༔» «གཏེར་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ གཏད་རྒྱ༔ ཁོ་བོ་པདྨ་གཏེར་བདག་གླིང་པས་མེ་སྤྲེལ་ལོར་འབྲི་གུང་གཞོ་སྟོད་ཏི་སྒྲོའི་ཚོགས་ཁང་ནས། གསང་གཏེར་དུ་བགྱིས་ནས་ལོ་དྲུག་བར་གསང་རྒྱས་བསྡམས། སླར་གླང་ལོར་པདྨ་སྦས་ཚལ་ནམ་མཁའ་འབྲུག་གྲགས་སུ་སངས་རྒྱས་ལྷུམས་ཞུགས་ཀྱི་ཟླ་ཚེས་ལ་ཤོག་སེར་ནས་ཞལ་བཤུས་སོ། སརྦ་མངྒ་ལཾ།། །། དྲག་པོ་པདྨ་ཁྲག་འཐུང་གི་མངོན་རྟོགས༔ ནད་འཇོམས་པར་བུ་ཞེས་བྱ་བ་བཞུགས༔» ཁྲོ་རྒྱལ་སྟོབས་འདུས་དྲག་པོར་འདུད༔ «མ་འོངས་ཡང་མཐའ་རྩོད་ལྡན་གྱི༔ ལྔ་བརྒྱ་དུས་ཀྱི་ཐ་མ་ལ༔ བོད་མི་མགོ་ནག་བསོད་ནམས་ཆུང་༔ མི་དགེ་དུག་སྦྱོར་ནག་པོ་ཡི༔ བར་ཆད་ལྡང་ཞིང་དུས་མིན་འཆི༔ མཐའ་ཡི་མི་བཞི་དབུས་སུ་བསྙེག༔ དམ་སྲི་འདྲེ་རྒོད་ཚ་ངར་ཆེ༔ སྔར་གྱི་ཆོས་ཁྲིམས་སིལ་བུར་འཐོར༔ ཆོས་རྒྱལ་དམངས་ཀྱི་ཁོལ་བུར་འབེབས༔ གཙུག་ལག་བྱ་སྤྲང་ཡུལ་འདྲེས་འཛིན༔ བཅོས་ཐབས་མ་མཆིས་ནད་རིགས་དར༔ སྲིན་མོས་ཤ་ཁྲག་དམར་འགྱེད་གཏོང་༔ གྲིབ་བཙན་ཤན་པ་རླུང་ལྟར་འཚུབ༔ དམར་ནད་ལྷོག་ཡམས་ཏྲེ་ཏྲེ་ཧོཿ རིམས་ཡམས་མེ་དབལ་ཤ་ཁོལ་གྱིས༔ བར་ཆད་སྡང་ཞིང་མི་ཐོག་འབུད༔ སྨྱོ་འབོག་སྙིང་གཟེར་སྟེང་གྲིབ་ཀྱི༔ ལྟས་ངན་སྣ་དགུ་ལྡང་བའི་དུས༔ སྲུང་ཐབས་མན་ངག་ཁྱད་པར་ཅན༔ གུ་རུ་བདག་གིས་ལེགས་པར་གདམས༔ ཇོ་མོ་མཚོ་རྒྱལ་ཁྱོད་ཉིད་ཀྱིས༔ ཡི་གེར་ཐོབ་ལ་གཏེར་དུ་སྦོས༔ གཏེར་བདག་དགེ་བསྙེན་བཞི་ལ་བཅོལ༔ གཞོ་སྟོད་ཏི་སྒྲོའི་བྲག་ལ་སྦས༔ ཡང་མཐའ་ཉི་ཤུ་ལ་ཉེ་དུས༔ གནུབས་བན་ཛྙཱ་ནའི་སྐྱེ་བ་ནི༔ པདྨ་གཏེར་བདག་གླིང་ལ་སྤྲོད༔ དུར་ཁྲོད་ཚོགས་ཁངྀ་ཨཚ་རྒྱ༔» ས་མ་ཡ༔ རྒྱ་རྒྱ་རྒྱ༔ «དང་པོ་བསྒྲུབ་པའི་དཀྱིལ་འཁོར་བསྟན༔ ས་གཞི་མཐིང་ནག་འཇམ་པའི་དལ༔ དཀྱིལ་འཁོར་བྲི་ཞིང་མཆོད་པ་བཤམ༔ ལས་རིམ་གཞུང་བཞིན་ཤེས་པར་བྱ༔ ཡང་ན་སྤྲོས་མེད་ལུགས་ལྟར་བྱ༔ རང་ཉིད་དྲག་པོའི་ང་རྒྱལ་གྱིས༔ བསྐྱེད་རིམ་གསལ་ཞིང་དྲག་སྔགས་བཟླས༔ རིམས་ཡམས་ལྷོག་རྒོད་གདོན་གྱི་རིགས༔ སྦུར་མ་མེས་ཁྱེར་ཅི་བཞིན་དུ༔ གཞོམ་ཞིང་བསྲེགས་པའི་དམིགས་པ་བྱ༔ རང་ཉིད་སྲུང་ངམ་ནད་པ་ལ༔ རྫས་ཀྱི་གདམས་པ་འདི་ལྟར་བསྟན༔ ནག་པོ་དགུ་དང་ཁྱུང་ལྔ་སྨན༔ གྲི་ཁྲག་ཀེ་ཚེ་ཤང་ཚེ་དང་༔ དུག་ཁྲག་ཐོད་རུས་ཕག་ནག་ཁྲག༔ འཛིན་པ་ཐར་ནུ་ར་ནག་ཁྲག༔ དེ་དག་སྔགས་ཤིང་རིལ་བུ་བསྒྲིལ༔ ལུས་ལ་འཆང་ངམ་ལྟོ་རུ་བཏང་༔ ཞག་བདུན་དག་ལ་ལན་རེ་བསྐྱར༔ ཡང་ན་ཡུལ་སྲུང་དར་ལྕོག་འཛུགས༔ སྔ་ཞོགས་དུད་པ་མ་བཏང་གོང་༔ སྔགས་བཟླས་བསྐྱེད་རིམ་གསལ་གྱུར་ན༔ འགོ་ནད་སྲུང་བར་ཐེ་ཚོམ་མེད༔ སྲུང་བ་བྱ་ན་རྫས་རྣམས་བྱུགས༔ ལུས་ལ་རྒྱུན་དུ་འཆང་བར་བྱ༔» «དང་པོ་སྐད་ཅིག་དྲན་རྫོགས་སུ༔ སྣང་སྟོང་མ་བཅོས་འདི་ལྟར་གསལ༔» ཧཱུྃ༔ ཨེ་ལས་ནམ་མཁའ་ཡྃ་རྒྱ་གྲམ༔ རྃ་ལས་མེ་རི་ཁྃ་རཀྟ༔ སུྃ་ལས་ཞིང་ཆེན་ཀེཾ་རི་རབ༔ བྷྲཱུྃ་ལས་དུར་ཁྲོད་གཞལ་ཡས་རྫོགས༔ ཡེ་ཤེས་མེ་ཟེར་སྲུང་བའི་གུར༔ མི་ཤིགས་ཕོ་བྲང་རཀྵ་བྷྲཱུྃ༔ ཨོཾ་བཛྲ་ཨེ་ཡྃ་རྃ་ཁྃ་ཀེཾ་བྷྲཱུྃ་ཛྙཱ་ན་ཧཱུྃ༔ «དེ་ནས་ལྷ་བསྐྱེད་པ་ནི༔» ཧཱུྃ༔ དུར་ཁྲོད་ཨེ་ཡི་ས་གཞི་དབུས༔ ལྷ་ཀླུ་སྡེ་བརྒྱད་བསྣོལ་བའི་ཁྲིར༔ དམ་སྲི་བསྒྲལ་བའི་ཞིང་གདན་དུ༔ བདག་ཉིད་ཆེ་མཆོག་ཧེ་རུ་ཀ༔ དྲག་རྩལ་པདྨ་ཁྲག་འཐུང་སྐུ༔ སྐུ་མདོག་དམར་ནག་མེ་ཟེར་འཕྲོ༔ ཞལ་གསུམ་ཕྱག་དྲུག་ཞལ་གདངས་ཁྲོ༔ སྤྱན་དགུ་སྨིན་མ་གློག་ལྟར་འཁྱུག༔ དབུ་ལ་རིགས་ལྔའི་ཁྱུང་ཆེན་རྫོགས༔ གཡས་གསུམ་གྲི་གུག་རྡོ་རྗེ་མེ༔ གཡོན་གསུམ་ཐོད་ཁྲག་ལྕགས་སྡིག་སྦྲུལ༔ དུར་ཁྲོད་དཔལ་ཆས་ཡོངས་སུ་རྫོགས༔ ཞབས་བཞི་ཁྲོ་བོའི་འགྱིང་སྟབས་ཀྱིས༔ བྱ་ཁྱུང་མཐིང་ནག་མེ་གཤོག་ཞོན༔ ས་བདག་ཀླུ་ཡི་གཉེན་པོར་བསྒོམ༔ ཧཱུྃ༔ ཤར་དུ་སྒྲོལ་གིང་སྲོག་བདག་མཐིང་༔ གཡས་གསུམ་སྤུ་གྲི་ཆུ་གྲི་མེ༔ གཡོན་གསུམ་ཐོད་ཁྲག་སྙིང་དང་སྡིག༔ དུར་ཁྲོད་ཆས་ཀྱིས་རབ་ཏུ་བརྒྱན༔ མེ་ཡི་བྱ་ཁྱུང་དམར་ནག་ཞོན༔ ཧཱུྃ༔ ལྷོ་རུ་གཏུམ་གིང་སྔོ་ནག་འབར༔ གཡས་གསུམ་ཙིཏྟ་མེ་ཆུ་གྲི༔ གཡོན་གསུམ་ཁ་ཊྭཱཾ་ལྕགས་སྡིག་མེ༔ དུར་ཁྲོད་དཔལ་ཆས་རབ་ཏུ་རྫོགས༔ འཇོམས་བྱེད་བྱ་ཁྱུང་ཁམ་ནག་ཞོན༔ ཧཱུྃ༔ ནུབ་ཏུ་ཁྲོ་གིང་དམར་ནག་གཏུམ༔ གཡས་གསུམ་རལ་གྲི་གྲི་གུག་ཐོད༔ གཡོན་གསུམ་འཁོར་ལོ་སྤུ་གྲི་སྡིག༔ ཁྲོ་ཆས་རྫོགས་ཤིང་རྔམ་པ་ལ༔ སྲོག་གཟན་བྱ་ཁྱུང་སེར་ནག་ཞོན༔ ཧཱུྃ༔ བྱང་དུ་ལས་གིང་ལྗང་ནག་རྔམ༔ གཡས་གསུམ་འཁོར་ལོ་རྡོ་རྗེ་གྲི༔ གཡོན་གསུམ་ཏྲི་ཤཱུལ་ལྕགས་སྡིག་ཁྱུང་༔ དུར་ཁྲོད་ཆས་བརྒྱད་འཇིགས་ལ་རྔམ༔ གཏོར་བྱེད་བྱ་ཁྱུང་ལྗང་ནག་ཞོན༔ ཀུན་ཀྱང་དུར་ཁྲོད་ཆས་དང་ལྡན༔ ཞལ་གསུམ་གདངས་ཤིང་སྤྱན་དགུ་བགྲད༔ ལྗགས་འདྲིལ་རྣོ་དབལ་མཆེ་བ་གཙིགས༔ དབུ་རྒྱན་བྱ་ཁྱུང་དམག་ཚོགས་འགྱེད༔ བརྐྱང་བསྐུམ་ཁྱུང་ཞོན་གསལ་བར་བསྐྱེད༔ མཚམས་བཞིར་ཁྲོ་བོ་སྤྲུལ་པའི་ཁྱུང་༔ དཀར་སེར་དམར་ལྗང་མཐིང་ནག་རྔམ༔ གསེར་མིག་ཟངས་ར་ལྕགས་མཆུ་བགྲད༔ མེ་གཤོག་རྡེབ་ཅིང་ཁྲོ་སྡེར་བསྣུན༔ རྒྱལ་བསེན་དམ་སྲིའི་གཉེན་པོར་བསྒོམ༔ ཕྱི་རོལ་འཁོར་ལོ་རྩིབས་བཞི་རུ༔ ཤར་དུ་མ་མོ་སྡིག་གདོང་མ༔ རྒྱལ་བསེན་འཇོམས་པའི་གཉེན་པོར་བསྒོམ༔ ལྷོ་རུ་མ་མོ་ཆུ་སྲིན་གདོང་༔ ཀླུ་གཉན་ས་བདག་གཉེན་པོར་བསྒོམ༔ ནུབ་ཏུ་མ་མོ་ཕག་གདོང་མ༔ གསོན་འདྲེ་དམ་སྲིའི་གཉེན་པོར་བསྒོམ༔ བྱང་དུ་མ་མོ་ཁྱུང་གདོང་མ༔ ཡམས་ནད་དུས་འཁྲུགས་གཉེན་པོར་བསྒོམ༔ ལས་ཀྱི་མ་མོ་མཆེད་བཞི་པོ༔ གོས་སུ་མི་ལྤགས་གཡང་གཞི་གྱོན༔ ཕྱག་ན་གྲི་གུག་ཐོད་ཁྲག་བསྣམས༔ གཅེར་མོ་མཚན་བསྒྲད་སྟོང་ཁམས་ཉུལ༔ ཆིབས་སུ་ལྕགས་སྡིག་མགོ་དགུ་བཅིབས༔ སྟོབས་ཀྱིས་དཔག་ཚད་སྟོང་ཁམས་གཡོ༔ ཡམས་ནད་འཇོམས་པའི་གཉེན་པོར་བསྒོམ༔ ཧཱུྃ༔ ཕྱི་རོལ་སྤྲུལ་པའི་བྱ་ཁྱུང་འགྱེད༔ གཞན་ཡང་ལས་བྱེད་ཕོ་ཉ་རྣམས༔ སྣང་སྲིད་རོལ་པའི་རྩལ་ཤར་ནས༔ ཆུ་ཟླ་རྨི་ལམ་ཇི་བཞིན་བསྒོམ༔ «སྤྲོས་མེད་སྤྱན་འདྲེན་པ་ནི༔» ཧཱུྃྃ༔ བཞེངས་ཤིག་རྒྱལ་བ་རིག་འཛིན་ཚོགས༔ དགོངས་ཤིག་ཆེ་མཆོག་དྲག་པོ་རྩལ༔ པདྨ་ཁྲག་འཐུང་ལྷ་ཚོགས་རྣམས༔ ཐུགས་དམ་གཉན་པོ་དབྱིངས་ནས་བསྐུལ༔ ད་ལྟ་དུས་ངན་སྙིགས་མའི་མཐའ༔ དུས་འཁྲུག་ཡམས་ནད་རྒྱལ་འགོང་དང་༔ དམ་སྲི་གནོད་བྱེད་ཁ་དར་བས༔ ཁྲོ་རྒྱལ་མངོན་སྤྱོད་དུས་ལ་བབ༔ ནད་བདག་ཆོམས་ལ་ནད་མཁར་ཤིགས༔ ནད་དལ་ཆོད་ལ་ཡམས་དལ་སྒྱུར༔ ནད་མཚོན་བསྲེགས་གཏོར་རྡུལ་དུ་རློག༔ སྒྲུབ་པའི་སྟེང་འོག་ཕྱོགས་མཚམས་སུ༔ བྱ་ཁྱུང་སྤྲུལ་པའི་དམག་དཔུང་འཁྲིགས༔ མེ་གཤོག་རླབས་བསྐྱོད་སྟོང་གསུམ་གཡོ༔ དྲག་སྔགས་གཟིར་འདེབས་སྲིད་གསུམ་གཞོམ༔ ཡམས་ནད་གདུག་པ་ཐལ་བར་རློག༔ ཧཱུྃ༔ བསྐུལ་ལོ་རིག་འཛིན་མཐུ་མ་ཆུང་༔ རྦད་དོ་བྱ་ཁྱུང་རྩལ་མ་ཞན༔ བརྟེན་ནོ་མ་མོ་བང་མ་བུལ༔ གཡབ་བོ་སྒྲོལ་གིང་རྒྱང་མ་རིང་༔ ནད་མཚོན་གདུག་པའི་དབལ་ཟོར་འདི༔ མྱུར་དུ་གཞོམ་པའི་ཕྲིན་ལས་མཛོད༔ «དང་པོ་ལས་སྔགས་ནད་འཇོམས་ནི༔» ཨོཾ་མ་ཧཱ་གུ་རུ་ཁྲོཾ་ཀ་ར་གིང་ཀ་ར་ཙ་མུན་ཏྲི་ཏ་ཡ༔ ཀ་ལ་དུནྟི་ཙིཏྟ་ལ་བྷྱོ་བྷྱོཿ ཨོཾ་ཤེ་ལ་དུ་གིང་རཱ་ཛ་ཤིག་ཤིག༔ ནཱ་ག་དུ་ན་དུནྟི་ཏྲི་ཟློག་ཟློག༔ ཨོཾ་ཨ་ཀ་ཙ་ཏུ་མཱ་ར་ཡ་རྦད་རྦད༔ རཀྴ་དུ་ཏྲི་སྙིང་ལ་བྷྱོ་བྷྱོཿ ཚ་བ་ཚ་ནད་མཱ་ར་ཡ་ནན་ནན༔ ཨོཾ་དུ་ན་དུ་ན་ཤིག་ཤིག༔ ཧག་ཚལ་པ་ཁ་ལ་དུནྟི་བྷྱོ་བྷྱོཿ ཧ་ཆིང་རྦ་དུ་ཏྲི་ཁ་ལ་བྷྱོ་བྷྱོཿ «སྤེལ་ཚིག་སྦྱར༔» ཙིཏྟ་ཟུང་ཟུང་ཡཾ་ཡཾ་རྨུག་རྨུག༔ ཆུམ་ཆུམ་བཾ་རིལ་མཱ་ར་ཡ་རྦད་རྦད༔ «ལས་སྔགས་ནད་བདག་འཇོམས་བྱེད་ནི༔» ཨོཾ་དུ་ཆིང་ནག་པོ་ནད་བདག་གི་སྲོག་ལ་རྦད་རྦད༔ པྲ་ཆིང་ནག་པོ་བདུན་དྲུག་གི་ཤ་ལ་ཟོ་ཟོ༔ ཁྲོ་ཆུ་ཁོལ་མ་རྒྱ་ནད་ཀྱི་སྙིང་ལ་བྷྱོ་བྷྱོཿ བྱ་ཁྱུང་ནག་པོ་རྒྱུ་གཟེར་གྱི་སྙིང་ལ་རྦད་རྦད༔ ལྕགས་སྡིག་ནག་པོ་རྒྱལ་བསེན་གྱི་སྲོག་ལ་ཆུམ་ཆུམ༔ ཕག་ནག་ཁྲོ་གཏུམ་རིམས་ཡམས་ཀྱི་དབུགས་ལ་སྡུད་སྡུད༔ ཏྲིག་ཁྲོཾ་ནག་པོ་ཤ་ཁོལ་གྱི་སྙིང་ལ་བྷྱོ་བྷྱོཿ བྷེ་ཏྲི་ནག་པོ་ཁྲག་སྐྱུག་གི་ནད་ལ་ཐུམ་ཐུམ༔ ཨརྩིག་ནག་པོ་དམར་བཤལ་གྱི་སྲོག་ལ་རྔུབ་རྔུབ༔ ཀ་རུ་ནག་པོ་རྒྱ་འབྲུམ་གྱི་ནད་ལ་ཤིག་ཤིག༔ ཁེ་ཏྲ་ནག་པོ་རྒྱུག་གཟེར་གྱི་སྲོག་ལ་ཧུར་ཧུར༔ ཡཀྴ་ནག་པོ་འགོ་ནད་ཀྱི་སྲོག་ལ་རྦད་རྦད༔ ཏྲིག་ཁྲོྃ་ར་ཙ་ཁྲག་སྐྱུག་གི་ནད་ལ་རྦད་རྦད༔ ཁྲོྃ་ག་རུ་ཊ་པཉྩ་འབྱུང་ལྔའི་ནད་ལ་ཤིག་ཤིག༔ ནད་བདག་རིམས་བདག་ཕོ་མོ་མྱོག་མྱོག་དྲིལ་དྲིལ༔ ཐུན་ཐུན་རྦད་རྦད་སྭཱ་ཧཱ༔ «ཞེས་དྲག་སྔགས་རྣམས་ཡེངས་མེད་ཆུ་བོའི་རྒྱུན་བཞིན་བཟླས་ཤིང་དམིགས་པ་བསྐྱེད་རིམ་ལྟར་ལ༔» རང་ཉིད་ཆེ་མཆོག་པདྨ་ཁྲག་འཐུང་དུ་གསལ་བའི་ཐུགས་ཀ་ནས་ལས་ཀྱི་གིང་བཞི་སྤྲུལ་པའི་ཁྱུང་ལྔ་སྒྲོལ་བའི་མ་མོ་བཞི་ཁྲོ་བོ་རང་འདྲ་དང་བཅས་ནས་སྐར་མདའ་འཁྲུགས་པ་ལྟར༔ མེ་དཔུང་གི་རང་བཞིན་འབར་ཞིང་སྟོང་ཁམས་ཁེངས་པར་འཕྲོས་པས༔ ནད་ནད་བདག་དང་བཅས་པ་ཧུབ་ཧུབ་ལྗིབ་ལྗིབ་ཏུ་ཟོས་ནས་ལྷག་མ་མེད་པ་རྡུལ་དུ་བརླགས་པར་«བསམ༔» ཡང་ལྕགས་སྡིག་ནག་པོ་བྱེ་བ་དུང་ཕྱུར་འཕྲོས་ཤིང་རྒྱལ་ནད་སྲོག་རླུང་དུ་གྱུར་པ་རྣམས་བརླགས་པར«་བསམ༔» «དེ་ནས་རིམ་བཞིན་དམིགས་པ་སྤྲོ་བསྡུ་བྱ་སྟེ་རྫས་ལ་སྔགས་ཆུ་སྦྱར་ཞིང་རང་ངམ་གཞན་བསྲུང་ན་སྦྱིན༔ ཡང་ན་ནད་པ་སོགས་ལ་སྦྱིན་ན་རྫས་རྣམས་མང་བར་བྱ༔ ཡུལ་བསྲུང་ན༔ རས་སམ་ཤིང་ཤུན་ལ་བྲིས་ཏེ་རྒྱལ་མཚན་དུ་གཟུགས་པས་རླུང་གི་ཟེར་ཕོག་པ་རྣམས་ལ་བསྲུང་བར་འགྱུར་རོ༔ རང་ཉིད་ནད་པའི་ས་རུ་འགྲོ་ན༔ སྔ་ཞོགས་དུད་པ་སྣ་ལ་མ་སོང་དུས༔ སྔགས་རྣམས་མང་དུ་བཟླས་ཤིང་སྣ་བུག་ཏུ་སྤུར་བས་སྲུང་བའི་མཆོག༔ ཡང་ན་རྫས་ལ་སྔགས་ཤིང་བུ་ག་དགུ་དགག་པར་བྱ༔ ནད་ལམ་གཅོད་པ་ནི་ཤིང་ཚེར་མ་ཅན་ལ་སྔགས་ཏེ་ཕྱོགས་བཞིར་འཛུགས༔ མནན་པ་ནི༔ ལིངྒ་བྲིས་ཤིང་འགུགས་གཞུག་བྱ་ལ༔ ཤིང་ཚེར་མ་ཅན་ལ་སྔགས་པས་ལན་དགུ་བྲབ་སྟེ༔ ལམ་རྒྱ་གྲམ་དུ་མནན༔ སྲེག་པ་ནི༔ ཐུགས་དམ་བསྐུལ་ཞིང་སྔགས་ཏེ་ཚེར་མ་ཅན་གྱི་མེ་རུ་བསྲེག༔ འཕང་བ་ནི༔ ཐུགས་དམ་བསྐུལ་ཏེ་རྡོ་ཐུན་གྱི་ཟོར་སྟེང་འོག་ཕྱོགས་བཞིར་འཕང་༔ སྐྱབས་པ་ནི༔ སྔགས་ཆུ་སྟེང་འོག་ཁང་ཁྱིམ་དུ་སྟེང་འོག་ཏུ་གཏོར༔ སྤོ་བ་ནི༔ དར་ལྕོག་བྲིས་པས་ཚང་༔ སྲུང་བ་ནི༔ ལྕགས་སྡིག་ཕོ་མོ་གཉིས་ཀྱི་ཁོག་པར་སྔགས་འདི་འབྲི་ཞིང་ལས་སྔགས་ཀྱིས་རབ་ཏུ་གནས་ཏེ་ལ་ཆས་དྲིལ་ལ་འཆང་༔ སྡིག་པ་ཕོ་ཡི་ཁོག་པར་འདི་བྲིས༔» པཔཾབདུནདྲུགནདལསྲུངསཤིག༔ «སྡིག་པ་མོ་ཡི་ཁོག་པར༔» གྷངྷརརིམསཡམསལསྲུངསཤིག༔ «ཁང་པར་འཛུགས་ན་བྱ་ཁྱུང་ཕོའི་ཁོག་པར༔» གརུཌཔཁྱིངཛའགོནདལསྲུངསཤིག༔ «བྱ་ཁྱུང་མོ་ཡི་ཁོག་པར༔» ཁྲོཾཐཌགིངཧརའགོབའིནདལསྲུངསཤིག༔ «ཡུལ་བསྲུང་ན་ཕག་ནག་པོ་ཕོ་ཡི་ལྟོ་བར༔» གྷཁྱིངརཱཛགཉན་རྒོདལསྲུངསཤིག༔ «ཕག་ནག་པོ་མོ་ཡི་ལྟོ་བར༔» ཏྲིཤིགཧརལྷོགཡམསལསྲུངསཤིག༔ «ཅེས་བྲིས་ཏེ༔ ཐམས་ཅད་ལ་རྫས་ཀྱིས་བྱུགས་ནས་དྲིལ་ལ་ཐུམ་དམར་ནག་བྱའོ༔» «ཨེ་མ་ཟབ་པའི་མཐར་ཐུག་མཆོག༔ ཡང་ཟབ་དྲག་པོ་ཁྱུང་ཞོན་འདི༔ ས་འོག་ཀུན་གྱི་གཏེར་གཅིག་མ༔ མ་འོངས་ཡང་མཐའ་ཁ་རལ་ལ༔ འགོ་ནད་སྣ་དགུ་དར་བའི་ཚེ༔ བསམ་གཏན་ཉལ་ཆོག་བསྒྲུབ་པ་འདི༔» འགོགཟནད ནཐཡནྡད༔ «ཐུགས་སྲས་བུདྡྷ་ཛྙཱ་ན་ཡི༔ བྱིན་བརླབས་སྤྲུལ་པ་ཤེས་རབ་ཅན༔ པདྨ་གཏེར་བདག་གླིང་པ་ལ༔ སྤྲོད་ཅིག་དགེ་བསྙེན་སྡེ་བཞི་རྒྱ༔ གཏེར་སྲུང་སྨན་མོ་མཆེད་བཞི་ཁྱོད༔ དམ་ཆོས་འདི་ཡི་མེལ་ཚེ་གྱིས༔ དམ་ཉམས་བདུད་རིགས་ལོག་ལྟ་ཅན༔ སྙིང་མེད་དྲེད་པོ་སྐལ་ཆད་མཁན༔ ལག་ཏུ་མ་ཤོར་ས་མ་ཡ༔ ལས་འཕྲོ་ཅན་དང་འཕྲད་པར་ཤོག༔» ས་མ་ཡ༔ རྒྱ་རྒྱ་རྒྱ༔ «གཏེར་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ གཏད་རྒྱ༔ བདག་འདྲ་སྨྱོ་སྤྱོད་ཅན་གཏེར་བདག་གླིང་པས་འབྲི་གུང་གཞོ་སྟོད་ཏི་སྒྲོ་མཁའ་འགྲོའི་ཚོགས་ཁང་ཆེན་པོ་ནས་གདན་དྲངས་ཤིང་། སྦས་ཡུལ་པདྨ་རོང་དུ་ཤོག་སེར་ནས་ཞལ་བཤུས་སོ། སརྦ་མངྒ་ལཾ།